11ኛው የኢህአዴግ ጉባኤ የአገሪቱን መጻኢ ጉዞ የሚወስን ታሪካዊ ጉባኤ ነው- ዶክተር አብይ አህመድ
11ኛው የኢህአዴግ ድርጅታዊ ጉባኤ አገሪቱና ኢህአዴግ  የለውጥ ምህዋር ውስጥ በገቡበት ወቅት የሚካሄድና  የኢትዮጵያን መጻኢ ጉዞ የሚወስን ታሪካዊ ጉባኤ መሆኑን  የኢህአዴግ ሊቀመንበር ዶክተር አብይ ተናገሩ ።ጠቅላይ ሚኒስትር ዶክተር አብይ አህመድ በዛሬው ዕለት  በተጀመረው 11ኛው  የኢህአዴግ  ጉባኤ መክፈቻ  ሥነ ሥርዓት  ላይ  ንግግር  የመክፈቻ ንግግር  አድርገዋል ።ኢትዮጵያ የቀደማይ  ሥልጣኔ ባለቤት  ፣የነጻነት ፣ የክብርና  ተምሳሌት  ባለቤትና በወጣቶችና ህጻናት የተሞላች አገር መሆኗን  ተናግረዋል ጠቅላይ ሚንስትሩ ዶክተር አብይ ።የአገሪቱ የቀደመው ትውልድ  ያለውን  የካበተ ልምድ  ተጠቅሞ ለአዲሱ ትውልድ በማካፈል   ከትውድል ወደ ትውልድ የሚሸጋጋር የፖለቲካዊ ባህልን ማዳበር እንደሚያስፈልግ በንግግራቸው አመልክተዋል ጠቅላይ ሚንስትሩ ።  ጠቅላይ ሚኒስትሩ በንግግራቸው  አዲሱ ትውልድ  አዲሲቷን  ኢትዮጵያ  ለመገንባት  ታጥቆ መነሳት  እንዳለበት የተናገሩት ጠቅላይ ሚንስትሩ እስከ ዛሬ  በረሃብ፣ ጦርነት፣ በልመናና በስደት  ለሚያውቀን ሠጪ እንጂ  ተቀባይ  አለመሆናችንን ማሳየት ይገባናል ብለዋል ።ኢትዮጵያ ታላቅ  መሪዎች እንዳሏት ሁሉ ለውድቀት  የዳረጓት መሪዎች እንደነበሩ  የሚታወስ መሆኑን  የጠቆሙት  ጠቅላይ ሚንስትሩ ኢትዮጵያ ሁሉንም  ውጣ ውረድ አልፋ የመጣች አገር መሆኗን ጠቅሰዋል ።ኢትዮጵያ እጣፈንታዋ  የሚወሰነውም  በልጆቿና  አሁን  ለስብሰባ  በተቀመጡት   መሪዎቿ  ትከሻላ ላይ የወደቀ  መሆኑንም ጠቅላይ ሚንስትር  በንግግራቸው አመልክተዋል ።አገሪቷን  የሰላም ፣ የዴሞክራሲና ብልጽግና ይበልጥ ለማስፈን እንዲሁም ዘመናዊና ሥልጡን አገርን ለመግንባት በቅድሚያ  ህዝቡ ልዑዓላዊ የሥልጣን ባለቤት መሆኑን  መቀበል  እንደሚጠይቅ ተናግረዋል ።የህዝቡን ተሳትፎ ለማሳደግም የአመራር ዘይቤው ስኬታማ  መሆን እንዳለበትና ታላላቅ መሪዎችን በየዘርፉ  በማፍራት አገሪቱን  ወደ ከፍታ  ማማ እንድተዋጣ ለማድረግ የሚያስችል መሆኑን አስረድተዋል ጠቅላይ ሚንስትሩ ።ጠቅላይ ሚንስትሩ በንግግራቸው “ አንዱ ሲፈናቀል ፤ ሌላው ተጎዳ እንደማለት ነው” ብለዋል ።  አዲሲቷን ኢትዮጵያ ለመገንባት ሁሉም  የበኩሉን  ሚና ሊጫወት እንዳለበት ጥሪ አቅርበዋል ።ኢህአዴግ የሁሉም ዜጎች ድርጅት መሆን እንዲችልና አመራር ወይም ሊቀመንበሩ ከሁሉም  አካባቢዎች እንዲሆንና መብትንም ለማረጋገጥ  11ኛው የኢህአዴግ ጉባኤ  የተለያ አቅጣጫ ያስቀምጣል  ተብሎ እንደሚጠበቅ ጠቅላይ ሚንስትሩ ተናግረዋል ።በአገሪቱ የሓሳብ ብዝሃነትን መቀበል ልክ እንደ  ብሔር ፣ ብሔረሰብ  ብዝሃነትን የመቀበልን ያህል  ለአገሪቱ ሰላምና ብልጽግናም የግድ  አስፈላጊ  በመሆኑም  ለወደፊቱን በድርጅታችን ይበልጥ ተግባራዊ የምናደርገው ጉዳይ ነው ብለዋል ጠቅላይ ሚኒስትሩ ።የፖለቲካ ምህዳሩን የማስፋት ሥራውንም አጠናክረን እንቀጥልበታልን ያሉት ጠቅላይ ሚንስትሩ ከተፎካካሪ ፓርቲዎች ጋር በዴሞክራሲያዊ ምርጫ የሓሳብ ውድድር ለማድረግ ምቹ ሁኔታ ለመፍጠር እንሠራለን ብለዋል ።በአገሪቱ  የመጥፎ አስተዳደር እንዳይሰፍን  በማድረግ  የተሻለ አስተዳደር  በመፍጠርም  ለአገራዊ ግንባታ  መሥራት ይገባል ብለዋል ።ጠቅላይ ሚንስትር ዶክተር አብይ በመጨረሻም ለጉባኤው አስተዋጽኦ ላበረከቱት በሙሉ ታላቅ  ምስጋና  ካቀረቡ በኋላ  ጉባኤው  በይፋ  መከፈቱንም አብስረዋል ።11ኛው የኢህአዴግ ጉባኤ  “ ሀገራዊ  አንድነት ለሁለንተናዊ ብልጽግና ” በሚል መፈክር በኣሬው ዕለት ከ2ሺህ በላይ ተሳታፊዎች  በተገኙበት መካሄድ ጀምሯል ።          